Keip Koralas
Keip Koralas (angl. Cape Coral) – miestas JAV, Floridos valstijos vakaruose. 2010 m. JAV gyventojų surašymo duomenimis, mieste gyveno 154 tūkst. žmonių. Keip Koralas yra didžiulis pusiasalis. Pietuose ir rytuose jis ribojasi su Kalusahači (angl. Caloosahatchee River) upe, vakaruose su Matlača Paso upe. Į vakarus nuo Matlača Paso vagos išsidėsčiusi Pušų sala. Keip Koralas turi apie 650 km kanalų, kurių dauguma yra laivuojami ir turi susisiekimą su Meksikos įlanka. Keip Koralo kanalų sistema yra tokia plati, kad paveikė vietos ekologiją ir potvynius.